劉日升

劉日升（），字爾湛、又字扶生，號明自郭子章《蠙衣生传草》有《答刘明自京兆》，江西吉安府廬陵縣人，民籍，明朝政治人物。

 生平 
萬曆七年（1579年）己卯科江西鄉試第十六名，萬曆八年（1580年）聯捷庚辰科會試第九名，登三甲第一百九十二名進士。兵部觀政，九年授永州府推官，丁母憂归乡。十二年复授福州府推官《闽书》：日升字扶生，庐陵人。万历庚辰进士，选福州司理。摘发如神，有大姓杀人，而贿人代之，约妇其女而婿其子，日升语代者曰：「彼诈汝耳，汝身死，彼卒寒盟，安能泉下控之？」代者悔而泣，乃坐大姓。恶少调人妇，遇其夫，扼吭毙之，沉诸井，令妇诬其叔，曰：「是故与夫有仇。」狱久不决，日升呼妇前，从容好语，妇感动，日升怆然曰：「死者不复生，偿之果何益，但尸糜烂，诚可伤耳。」妇忽失口，「尸在井中，未毁也。」出之，面如生，遂伏法。又有妇杀夫而焚其舍，以火为解。日升谓火死者口有灰，取二彘一死一活焚之，果验，妇遂语塞。有僧利其师财，潜杀之，诬他僧，他僧不能辩。日升视其刀有匠名，呼问之，则其徒刀也，论如法。乡绅子为中表所毒，实假手于其婢，而反诬其妇。日升梦三毒虫在案傍，若有人呼杨六者，诘之，则药果市之杨禄，遂穷鞫抵罪。尝视篆古田，道逄负傀儡者，遽命缚之，曰：「而，盗魁也。」讯之，果然。人以问日升，日升曰：「吾貌得之耳。」藩库失藏金，日升视藏中有题壁，以问藏吏曰：「此老胥某手迹。」索其家，金果在也。其神明多类此。尝谓误入一蔬一果，见舆隶必三日怍，至其临事，人或规之，曰：「吾有口可泥封耶？」仕终应天府尹。，十三年充本省乡试同考官，十七年行取，升南京兵部主事，十九年调南京吏部主事，二十年升郎中，二十三年升官南京尚宝司丞，二十七年升南京尚宝司卿，三十二年九月升南京太仆寺少卿，三十四年八月升南京鸿胪寺卿，三十八年闰三月升南京太仆寺卿，四十年十月升應天府府尹，四十一年八月引疾乞休《萬曆八年庚辰科進士履歷便覽》。萬曆四十五年卒，年七十二，赠南京工部右侍郎，赐祭葬。所著有《愼修堂集》《江西通志》：刘日升字扶生，庐陵人。万厯进士，知福州，讼狱繁嚣，悉厘其罔。洊歴京尹，洁淸自持。师事王时槐，学务实践，不事虚名，卒赠工部侍郎，赐祭葬。所著有《愼修堂集》。《吉安府志》：劉日升字扶生，號明自，廬陵人。萬歷庚辰進士，授福州推官，訟獄繁囂，悉釐奸雪罔，其法多載洗冤錄。歷升尚竇、鴻臚、太僕，至應天府府尹。通籍四十載，清介伉直不可私干。每引功令，與科臣爭職守，纠劾諸勋衛，不避權貴。其學務實踐，不事虛名。師事王時槐，又時與鄒元標等相参證。告歸後，杜門絕造請，留心里闬利病，郡邑有所興除，皆披誠以告。复邑學，廣社倉，舉鄉約，徵遞年，改折運，蠲租賑饑，弭盜善俗，一一皆其擘画。尤喜惟轂材品，護持善類。年七十二卒，詔贈南京工部右侍郎，祀鄉賢，本邑特建專祠。所著有《慎修堂集》。参通志。。

 家族 
曾祖劉來泰；祖父劉坎濬，舉人，曾任岳州府同知；父劉道用，贈南京太僕寺少卿。母謝氏，累贈恭人。慈侍下。兄劉以庚。長子劉學成，舉人。次子劉學新，太學生。孫尊聞、尊簡、尊闇、尊閡。

参考文献
葉向高《明嘉議大夫應天府府尹明自劉公神道碑》

Category:劉姓
Category:吉安人
Category:明朝永州府推官
Category:明朝福州府推官
Category:南京兵部主事
Category:南京吏部主事
Category:南京吏部郎中
Category:南京尚宝司丞
Category:南京尚宝司卿
Category:南京太仆寺少卿
Category:明朝南京鸿胪寺卿
Category:明朝南京太仆寺卿
Category:明朝應天府府尹
Category:明朝追赠工部侍郎